Document ID: 31989R1760

*****
ΚΑΝΟΝΙΣΜΟΣ (ΕΟΚ) αριθ. 1760/89 ΤΗΣ ΕΠΙΤΡΟΠΗΣ
της 20ής Ιουνίου 1989
που τροποποιεί το παράρτημα ΙΙ του κανονισμού (ΕΟΚ) αριθ. 4154/86 του Συμβουλίου για το καθεστώς εισαγωγών ορισμένων κλωστοϋφαντουργικών προϊόντων καταγωγής Ταϊβάν
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 4134/86 του Συμβουλίου της 22ας Δεκεμβρίου 1986 για το κοινό καθεστώς εισαγωγών ορισμένων κλωστοϋφαντουργικών προϊόντων καταγωγής Ταϊβάν (1), όπως τροποποιήθηκε τελευταία από τον κανονισμό (ΕΟΚ) αριθ. 3311/88 (2), και ιδίως το άρθρο 2 παράγραφος 9,
Εκτιμώντας:
ότι το άρθρο 2 παράγραφος 9 του κανονισμού (ΕΟΚ) αριθ. 4134/86 προβλέπει ότι τα ποσοτικά όρια που καθορίζονται στο παράρτημα ΙΙ μπορούν να προσαρμοστούν σύμφωνα με τη διαδικασία που προβλέπεται στο άρθρο 11 για να ληφθούν υπόψη οι τροποποιήσεις ταξινόμησης που έγιναν ύστερα από την έναρξη ισχύος της συνδυασμένης ονοματολογίας·
ότι πρέπει ως εκ τούτου να τροποποιηθεί το παράρτημα ΙΙ του κανονισμού (ΕΟΚ) αριθ. 4134/86·
ότι οι διατάξεις του παρόντος κανονισμού είναι σύμφωνες με τη γνώμη της επιτροπής που θεσπίστηκε με τον κανονισμό (ΕΟΚ) αριθ. 1023/70 του Συμβουλίου (3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (ΕΟΚ) αριθ. 4134/86 τροποποιείται σύμφωνα με το παράρτημα.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουνίου 1989.

Labels: 1
18